***A blue and white background

Description automatically generated***

***A black and white logo

Description automatically generated***

**PASGAN FASTAIDH FAFASTAIDHRECRUITMENT PACK**

**CLAR-INNSE**

FÀILTE BHON AO 3

AR SAOGHAL 4

AR LUACHAN 5

TUAIRISGEUL OBRACH 6

SGILEAN & EÒLAS 8

SANAS AGUS STIÙIREADH AIRSON TAGRADH 10

***Facal bhon Àrd-Oifigear againn…***

Tha beàrn-obrach againn airson Ro-innleachdaiche Susbaint Didseatach ùr a thighinn còmhla ris an sgioba againn san oifis ann an Steòrnabhagh. Is e dreuchd ùr a tha seo, le uallach airson ro-innleachd susbaint, planadh agus goireasan airson na

h-ùrlaran didseatach againn.

Is e cothrom a tha seo don neach cheart a thighinn còmhla rinn fhad ’s a tha a’ bhuidheann againn a’ dol tro chruth-atharrachadh gus coinneachadh ri feumalachdan ar luchd-amhairc agus luchd-cleachdaidh a tha ag atharrachadh gu luath.

Is e àm brosnachail a th’ ann a bhith mar phàirt de rudeigin luachmhor, cruth-atharrachail agus dìleab a chruthachadh don luchd-ùidh againn san àm ri teachd.

Anns a’ phasgan seo gheibh sibh an sanas, an tuairisgeul obrach, an sònrachadh pearsanta agus stiùireadh airson tagradh a chur

a-steach.

Tha sinn a’ coimhead air adhart ri ur tagradh.

A signature of a person

Description automatically generated

***Dòmhnall Caimbeul***

***28/6/24***

**AR SAOGHAL**

**AIRSON GACH NEACH**

**GÀIDHLIG ANNS GACH ÀITE**

**A person in a yellow shirt

Description automatically generatedAR LUACHAN**

**CRUTHACHALACHD**

Tha sinn a’ comasachadh cruthachadh sàr-shusbaint Gàidhlig

**LUCHD AMHAIRC**

Tha sinn air ar fiosrachadh agus air ar brosnachadh le ar luchd amhairc

**ÀRD-AMAS**

Tha sinn ag amas air agus a’ lìbhrigeadh sàr-mhathais

**CO-BHANNTACHD**

Tha sinn a’ coileanadh tro cho-obrachadh

**SPÈIS**

Tha sinn ag èisteachd; tha sinn a’ brosnachadh; tha sinn cothromach

**Ro-Innleachdaiche Susbaint Didseatach**

|  |  |  |  |  |  |
| --- | --- | --- | --- | --- | --- |
| **Tiotal-obrach** | **Ro-Innleachdaiche Susbaint Didseatach** | **Ìre** | **D3** | **Uairean seachdaineil** | **37** |
| **Àite** | Steòrnabhagh le siubhal bho àm gu àm | | | | |
| **Adhbhar** | A bhith cunntachail airson planadh susbaint, ro-innleachd agus goireasan thar gach ùrlar didseatach (a’ gabhail a-steach meadhanan sòisealta BBC ALBA, YouTube, loidhneach) gus dèanamh cinnteach gu bheilear a’ lìbhrigeadh agus a’ foillseachadh so-maoin didseatach gu cunbhalach, le bhith a’ cleachdadh lèirsinn luchd-amais agus gluasadan luchd-amais. | | | | |
| **Tuarastal** | £39,752 - £43,090 | | | | |
| **Cunntachail gu** | Ceannard Cruth-Atharrachadh Didseatach | | | | |
| **Ag obair le** | In-taigh – sgiobaidhean susbaint didseatach, Luchd-Cruthachaidh in-taigh, Luchd-Deasachaidh, Stiùiriche Susbaint, sgiobaidhean Margaidheachd agus Conaltraidh, sgioba Ionnsachaidh, Riochdairean dreach na seanail, Ceannard Foillseachaidh, agus sgiobaidhean teicnigeach in-taigh.    A-muigh – BBC Scotland, Sgrìn Alba, solaraichean thaoibh a-muigh, riutha-san ris a bheil sinn a’ dèiligeadh. | | | | |
| **Amasan** | * Ceangal a dhèanamh ri luchd-amais tarsainn deamografaigs agus àrdachadh air seallaidhean agus dàimh. * Sgioba a stiùireadh gu h-èifeachdach a' dèanamh cinnteach à leasachadh a rèir amasan gnìomhachais. * Luchd-amais a stiùireadh gu susbaint BBC ALBA agus iPlayer. * Pròiseasan a sgioblachadh gus toradh cruthachail a mheudachadh chun ìre as motha. | | | | |
| **Prìomh Thoraidhean** | * Susbaint didseatach Gàidhlig èifeachdach fad na bliadhna, a rèir plana agus prìomhachasan  margaidheachd aontaichte. * Sgioba de luchd-cruthachaidh agus riochdairean a tha brosnaichte agus sàr-mhisnichte, a’ cruthachadh toradh tarraingeach airson ùrlaran sònraichte an dà chuid airson adhbharan cur-an-aithne (promotional) agus dibhearsain air ùrlaran didseatach. * Ro-innleachd susbaint soilleir agus èifeachdach, a’ sìor leasachadh a rèir dàta co-cheangailte ri luchd-amais. * Plana adhartais soilleir agus siostam stiùireadh ghoireasan airson feumalachdan ùrlair, a’ gabhail a-steach goireasan a-staigh agus a-muigh. * Àrdachadh ann an seallaidhean agus àrdachadh dàimh airson susbaint didseatach BBC ALBA. * Barrachd trafaic gu susbaint BBC ALBA agus BBC iPlayer. | | | | |
| **Prìomh Ghnìomhan** | 1. Brosnaich buill sgioba gus susbaint àrd-inbhe, tarraingeach a chruthachadh agus cultar ùr-ghnàthachaidh agus cruthachalachd àrach. 2. Dèan sgrùdadh air treandaichean agus cleachd dàta luchd-amais gus ro-innleachd agus clàr susbaint didseatach fhiosrachadh. 3. Dèan lèirmheas agus leasaich gu cunbhalach plana piseachaidh agus leasachaidh airson ùrlaran didseatach. 4. Leasaich, cùm suas agus cuir an gnìomh mìosachan susbaint gus a h-uile so-mhaoin meadhanan didseatach / margaidheachd a chur air clàr-ama thar ùrlaran: YouTube, meadhanan sòisealta, làrach-lìn agus *promos* loidhneach. 5. Leasaich, cùm suas agus cuir an gnìomh mìosachan airson riaghladh ghoireasan a-staigh agus a-muigh gus èifeachdas àrdachadh ann an cruthachadh so-mhaoin didseatach agus margaidheachd. 6. Cùm fiosrachadh ri solaraichean susbaint didseatach a-staigh agus a-muigh, a rèir ro-innleachd margaidheachd / susbaint. 7. Dèan conaltradh le sgiobaidhean margaidheachd, didseatach, foillseachaidh agus susbaint, a bharrachd air solaraichean bhon taobh a-muigh, gus dèanamh cinnteach gu bheilear a’ lìbhrigeadh so-mhaoin margaidheachd / didseatach cunbhalach a rèir Inbhean agus stiùiridhean a’ BhBC. 8. Lèirmheas agus fios air ais air so-mhaoin didseatach agus sanasachd. 9. Dèan conaltradh le sgioba susbaint, didseatach, conaltraidh, dreach na seanail agus ionnsachaidh gus dèanamh cinnteach gu bheil teachdaireachdan margaidheachd agus susbaint didseatach a’ rèir a-chèile. 10. Dèan cinnteach gu bheil an t-susbaint a’ cumail ri Poileasaidh Deasachaidh a’ BhBC. 11. Stiùireadh loidhne èifeachdach air sgioba didseatach BBC ALBA.  Ag obair le co-obraichean àrd-ìre agus buill sgioba gus amasan gnìomhachais a chomharrachadh, ath-sgrùdadh agus a leasachadh.  A’ toirt taic do bhuill sgioba gus na h-amasan sin a choileanadh. 12. Co-òrdanachadh riaghladh mheadhanan, gèilleadh agus aithris ciùil airson a h-uile so-mhaoin didseatach agus *promo*. 13. Geall gu dealasach a thaobh stiùireadh loidhne, leasachadh proifeiseanta, stèidheachadh amasan agus measaidhean coileanaidh. 14. Cum suas ri na gluasadan as ùire didseatach agus eòlas cleachdaiche (UX) agus cleachdadh as fheàrr. | | | | |
| **Fad:** | Teirm-shuidhichte 2 bhliadhna le ùine dearbhaidh soirbheachail 6 mìosan | | | | |

**Sgilean agus Eòlas**

|  |  |  |
| --- | --- | --- |
|  | **Riatanach** | **Miannaichte** |
| **Teisteanasan / eòlas-beatha** | * Co-dhiù 3 bliadhna de dh’eòlas ann an àrd-dhreuchd ann an riochdachadh bho thoiseachd gu crìch * Eòlas roimhe  air susbaint didseatach * Eòlas ann a bhith a’ ruith sgioba agus a’ stiùireadh sholaraichean bhon taobh a-muigh | * Eòlas roimhe ann an riaghladh * Eòlas air stiùireadh riochdachaidh no mar riochdaire * Eòlas ann am margaidheachd didseatach. |
| **Feumalachdan cànain** | * Fileanta sa Ghàidhlig |  |
| **Sgilean** | * Comas air amasan a stèidheachadh agus a’ chuid as fheàrr fhaighinn à sgioba. * Eòlas dearbhte air stiùireadh loidhne. * Sgilean stiùireadh pròiseict * Aire làidir gu mion-fhiosrachadh. * Sàr sgilean eagrachaidh agus planaidh. * Sàr sgilean eadar-phearsanta agus conaltraidh (labhairteach agus sgrìobhte). * Inntinn deasachaidh. * Stiùireadh buidseit bunaiteach. * Sgilean innse sgeulachdan, a' gabhail a-steach sgrìobhadh-aithris agus deasachadh bunaiteach. | * Eòlas le Adobe Creative Cloud, gu sònraichte Premiere Pro, Illustrator agus Audition. * Eòlas le bathar-bog stiùireadh pròiseict agus buileachadh phròiseasan ùra. |
| **Eòlas** | * Tuigse air adhbhar-bith   MG ALBA.   * Eòlas practaigeach air ùrlaran meadhanan didseatach agus sòisealta. * Comas stiùireadh laghail agus deasachaidh a chur an sàs mar a tha iad a' buntainn ri susbaint agus eòlas ann an cur an gnìomh aontaidhean cùmhnantail. * Eòlas air pròiseas riochdachaidh bho thoiseachd gu crìch. * Eòlas air tàlant ann an roinn riochdachaidh na Gàidhlig | * Eòlas farsaing air ro-innleachdan margaidheachd, susbaint agus riochdachaidh. |
| **Modhan-** **giùlain** | * Tog dàimhean gu furasta. * Comas a bhith ag eagrachadh agus a’ cur prìomhachas air eallach obrach fhèin agus na sgioba agus, comas a bhith ag obair fo chuideam, fulangach an cois dòigh-obrach chiùin, le sàr sgilean eadar-phearsanta agus conaltraidh. * Comas dùbhlain fhuasgladh agus a bhith a’ faicinn thrioblaidean ro-làimh, a’ toirt seachad fuasglaidhean, molaidhean agus trioblaidhean a thoirt gu aire dhaoine os do chionn mar a bhios iomchaidh. * Ìrean àrda de fèin-brosnachaidh is de dh'iomairt. * Thoir agus faigh fios air ais cuideachail an dà chuid ann am pròiseas cruthachail agus ann an stiùireadh. * Sùbailteachd a thaobh siubhal agus obair oidhche agus deireadh-sheachdain. | * Giùlan ceannardais adhartach follaiseach. * Eòlas agus fulangachd ann a bhith ag obair tro atharrachadh. |

**Sanas**

Mar an Ro-innleachdaiche Susbaint Didseatach againn, bidh thu a’ riaghladh agus a’ stiùireadh an Sgioba Susbaint Didseatach, ag aithris do Cheannard Cruth-Atharrachadh Didseatach. Obraichidh tu còmhla ri sgioba MG ALBA nas fharsainge agus na Sgiobaidhean Susbaint, Margaidheachd, Conaltradh agus Cruthachail.

Bidh thu cunntachail airson am planadh susbaint, ro-innleachd agus goireasan aig MG ALBA thar gach ùrlar didseatach, a’ dèanamh cinnteach à lìbhrigeadh agus foillseachadh cunbhalach de so-mhaoin didseatach. Cleachdaidh tu cuideachd lèirsinn dàta luchd-amais agus gluasadan luchd-amais gus toraidhean didseatach a leasachadh agus gus clàran susbaint a dhealbhadh thairis air meadhanan sòisealta BBC ALBA, YouTube agus riochdachadh loidhneach.

Gus a bhith soirbheachail san dreuchd seo, feumaidh tu na h-amasan agad a choileanadh tro cho-obrachadh, a’ stiùireadh an sgioba chruthachail agus goireasan a-staigh agus a-muigh gus riochdachadh èifeachdach de mhaoin didseatach a cheadachadh. Feumaidh tu a bhith fèin-bhrosnachail agus a bhith nad neach-smaoineachaidh for-ghnìomhach.

Bidh dòigh-smaointinn fàis agad a tha a’ coimhead air dòighean èifeachdach is cruthachail gus an dreuchd a choileanadh agus dèanamh cinnteach gu bheil an sgioba agad a’ faighinn làn thaic gus an dreuchd aca a choileanadh cho math ’s as urrainn dhaibh.

Còmhla ri tuarastal tarraingeach, bidh cothrom agad cuideachd air raon de shochairean, a’ gabhail a-steach:

* Sgeama peinnsein - 10% tabhartas bhon chompanaidh, 5% a bharrachd ma thèid a mhaidseadh
* 31 làithean-saora bliadhnail agus 6 làithean-poblach
* Cothroman ballrachd *gym*
* Cleachdaidhean obrach sùbailte agus càirdeil do theaghlaichean
* Sgeama Rothaireachd gu Obair
* Ag obair airson fastaiche a fhuair aithne mar Investors in People (Platinum), We Invest in Wellbeing (Òr) agus Investors in Young People (Òr).
* Taic gluasaid ri fhaighinn, far a bheilear a' coinneachadh ri slatan-tomhais

Ceann-latha dùnaidh airson tagraichean - **Dihaoine 9 Lùnastal 2024,** cha ghabhar ri tagraichean fadalach.

**Stiùireadh airson Tagradh:**

Feuch an cuir thu do CB agus litir-chòmhdachaidh gu [laura.rennie@mgalba.com](mailto:laura.rennie@mgalba.com) a’ mìneachadh carson a bu chòir beachdachadh ort agus do thuigse air mar as urrainn dhut an dreuchd a choileanadh gu soirbheachail.

A blue and white background

Description automatically generatedA black background with purple and green squares

Description automatically generatedA colorful circles with white text

Description automatically generated

**MÒRAN TAING!**